અક્ષય-પત્ની ટ્વિંકલ ખન્ના લેખન તરફ વળી છે અને સારું લખે છે. તેમના ‘પુસ્તક ધ લિજન્ડ ઓફ લક્ષ્મીપ્રસાદ’માં આ અરુણાચલમની કથા આલેખી છે. ‘ધ સેનિટરી મેન ઇન અ સેક્રેડ લેન્ડ’ શીર્ષક હેઠળ લખેલા એ પ્રકરણની ભૂમિકા દર્શાવતાં ટ્વિંકલ કહે છે કે તે તેમની એક અખબારી કૉલમમાં માસિક ધર્મ વિશે લખવા માટે ઇન્ટરનેટ પર સર્ફિંગ કરી રહી હતી ત્યારે અરુણાચલમની વાત તેમના ધ્યાનમાં આવી. તેની શોધ વિશે જાણ્યું ત્યારે તો તેને શત શત વંદન કરવાનું મન થયું. તેમના સંપર્ક માટે ઘણાં ફોન કર્યા. અક્ષયે ઇ-મેઇલ કર્યા પણ કોઇ જવાબ નહીં. આખરે એક વાર વાત થઇ. એ પછી અનેક મિટિંગ પછી તેમણે ‘પેડમેન’ ફિલ્મ માટે સંમતિ આપી.